Vaiva Grainytė

Vaiva Grainytė (g. 1984 m. rugsėjo 7 d. Kaune) – lietuvių rašytoja, dramaturgė ir poetė.Manfredas Žvirgždas, Vaiva Grainytė, Visuotinė lietuvių enciklopedija, 2021-06-01. Nuoroda tikrinta 2023-01-17. Dirba tarpdisciplininiuose teatro projektuose.

 Išsilavinimas 
2007 m. Lietuvos muzikos ir teatro akademijoje (LMTA) baigė menotyros bakalauro, o 2009 m. teatrologijos magistro studijas. 2010–2011 m. Centrinėje dramos akademijoje Pekine studijavo kinų kalbą. Nuo 2015 m. menininkė dalyvauja tarptautinėse rezidencijų programose: KulturKontakt programos rezidencijoje Vienoje (Austrija), rašytojų rezidencijoje Villa Clementine Vysbadene (Vokietija), Akademie Schloss Solitude rezidencijojeVaiva Grainytė. Kaunas/Lithuania – Performing Arts, Solitude fellow 2015–2017  Štutgarte (Vokietija), Nordic House meno rezidencijoje Reikjavike (Islandija).

 Kūryba 
Nuo 2004 m. spaudoje publikuoja straipsnius, apžvalgas ir komentarusVaiva Grainytė. Lietuvos rašytojų sąjunga. 2008–2009 kaip žurnalo „Miesto IQ“ autorė rengė interviu, esė, kultūros įvykių recenzijas. 2010–2012 m. – žurnalo „Economist. IQ“ teatro skilties autorė. Nuo 2013 iki 2015 buvo vyriausioji profesionalaus meno žinių portalo „Kamane.lt“Apie Kamanė.lt redaktorė. 2012 m. išleido esė knygą „Pekino dienoraščiai“Knygos recenzija. „Pekino dienoraščiai“ – poetiška, ironiška, dėmesinga kelionė į Kiniją by Audrius Ožalas in 15min.lt, 2012 07 06. (Vaga, Vilnius). 2019 m. išleista poezijos knyga „Gorilos archyvai“Apie knygą „Gorilos archyvai“ (Lietuvos rašytojų sąjungos leidykla, Vilnius).

Individualią rašymo praktiką menininkė derina su kolektyviniu darbu. Kartu su menininkėmis Lina Lapelyte ir Rugile Barzdžiukaite sukurtos dvi šiuolaikinės operos „Geros dienos!“ (2013) ir „Saulė ir jūra“ (2017). Bendroje autorių kūryboje dėmesys skiriamas dokumentikos ir fikcijos, realizmo ir poezijos santykiui, taip pat – teatro, muzikos ir vizualiųjų menų persidengimui7-ojo šiuolaikinės operos festivalio NOA (Naujosios operos akcija) bukletas, p. 16-17..

 Dramaturgijos kūriniai, tekstai scenai 

Muzikinis performansas „Gegutės“ (2018) MO muziejuje, kūrinio bendraautorius – kompozitorius Arturas Bumšteinas.

Lėlių groteskas „Karalius Ubu“ (2018), Vilniaus teatre „Lėlė“. Režisierius – Neville Tranter, kompozitorius – Faustas LatėnasApie spektaklį „Karalius Ubu“ .

Šiuolaikinė opera „Saulė ir jūra“ (2017), kūrinio bendraautorės – Rugilė Barzdžiukaitė ir Lina Lapelytė. Projektas 2019 m. atstovavo Lietuvai 58-ojoje Venecijos šiuolaikinio meno bienalėje ir buvo apdovanotas „Auksiniu liūtu“Biennale Arte 2019: Official Awards, in Labiennale.org, 2019 05 11 .

Šokio ir aplinkos spektaklis „Lucky Lucy“ (2016), choreografės ir atlikėjos – Agnija Šeiko, Annika Ostwald (Švedija), dramaturgas – PeO Sanders (Švedija), kompozitorius – Magnus Bugge (Norvegija)Apie spektaklį „Lucky Lucy“ . 

Šiuolaikinė opera „Geros dienos!“ (2013), kūrinio bendraautorės – kompozitorė Lina Lapelytė ir režisierė Rugilė Barzdžiukaitė. Libretas išverstas į anglų, prancūzų, vokiečių, portugalų, italų, rusų, lenkų, ukrainiečių, latvių, estų ir kinų kalbas.

 Radijo pjesės 
„Nuo Ašies“ (2015). Režisierė – Saulė Norkutė, garso režisierius – Vladas Dieninis. Pjesė radijo dramaturgijos konkurse „Kviečia radijo teatras“ laimėjo II vietą.

„Raganos nevalgo guminukų“ (2014). Pjesė atrinkta į konkursinę Tarptautinės moterų dramaturgių konferencijos skaitymų programą (Keiptaunas, PAR).

 Apdovanojimai 
2012 m. Vaivos Grainytės knyga „Pekino dienoraščiai“ nominuota „Metų knygos“ kategorijojePristatomi „Metų knygos rinkimų 2012“ nominantai, in Delfi.lt, 2012 10 22., įtraukta į kūrybingiausių knygų dvyliktuką, o 2013 m. – įvertinta Augustino Griciaus premija.

Kartu su Lina Lapelyte ir Rugile Barzdžiukaite už operą „Geros dienos!“ 2012 m. pelnė tarptautinio teatro instituto organizuojamo konkurso Music Theatre NOW prizą (Jončiopingas, Švedija). 2014 m. už geriausią lietuvių autorių pastatymą menininkėms Lietuvoje įteiktas Auksinis scenos kryžiusPanevėžyje teatralams įteikti Auksiniai scenos kryžiai by Tomas Markelevičius in 15min.lt, 2014 03 27.. Tais pačiais metais pelnyti du Latvijoje vykstančio festivalio „Baltijos teatrai“ konkursinės programos apdovanojimai už „socialinės tikrovės pajautą” ir „dramaturgiją“.

2015 m. Lietuvoje kūrėjos įvertintos Jaunojo menininko premija, taip pat pelnė pagrindinį tarptautinio jaunųjų režisierių festivalio „Fast Forward“ prizą (Braunšveigas, Vokietija). 2018 m. už novatoriškus ir originalius sprendimus menininkės apdovanotos Boriso Dauguviečio auskaruPaskelbti „Auksinių scenos kryžių“ laureatai by Monika Gimbutaitė in 15min.lt, 2018 03 27..
Kūrinys pristatytas pasauliniuose muzikos, teatro ir operos festivaliuose „Auksinė kaukė“ Maskvoje (Rusija), Tarptautiniame Šanchajaus (Kinija) šiuolaikinio teatro festivalyje, muzikos ir teatro festivalyje „Prototype“Attention, Shoppers: We’re Singing by Steve Smith in The New York Times, 2014 01 16. Niujorke (JAV), festivaliuose Prancūzijoje „Automne En Normandie“, „NEXT – La Rose Des Vents“, „Le Bateau Feu“, „Passages“, „Horizon“, „EXIT“, „Théâtre en Mai“, taip pat kūrinys rodytas Vokietijoje, Šveicarijoje, Nyderlanduose, Portugalijoje, Italijoje, Estijoje, Latvijoje, Ukrainoje. Pastatymus koprodiusavo tokios institucijos kaip Miuncheno Kammerspiele ir Drezdeno valstybinis teatras Vokietijoje. Opera transliuota BBC Radio 3 ir LRT.

Kartu su Lina Lapelyte ir Rugile Barzdžiukaite 2019 m. pelnė:
 Venecijos meno bienalės „Auksinį liūtą“ už operą-performansą „Saulė ir jūra (Marina)“Pirmą kartą istorijoje: Lietuvos paviljonas Venecijos bienalėje apdovanotas „Auksiniu liūtu“ by Monika Gimbutaitė in 15min.lt, 2019 05 11.,
 Lietuvos nacionalinę kultūros ir meno premiją.

 Nuorodos 
 Saulė ir jūra (Marina)
 Geros dienos!
 Akvilė Melkūnaitė. Dramaturgo studija. Vaiva Grainytė: intuityvaus radaro spindulyje, Menufaktura.lt, 2018 08 21 
 Agnė Sadauskaitė. Apokalipsės ženklai pliaže. Interviu su operos-performanso „Saulė ir jūra“ kūrėjomis, Artnews.lt, 2018 10 11
 Monika Gimbutaitė. Žmogaus ir Žemės nuovargis: pokalbis su Venecijoje Lietuvai atstovausiančios operos „Saulė ir jūra“ autorėmis, 15min.lt, 2018 10 19
 Marius Burokas: gorilos archyvai, šapalų kronikos (knygų apžvalga), Lrt.lt, 2019 06 17

 Šaltiniai 

Kategorija:Lietuvos menininkai
Kategorija:Lietuvos nacionalinės kultūros ir meno premijos laureatai